AJD เนื้อหอม “เสี่ยยักษ์” เข้าเก็บหุ้นเพิ่ม รวมถือเกือบ 9%
ตลท. เผย เมื่อวันที่ 29 ต.ค.58 “นายวิชัย วชิรพงศ์” หรือ “เสี่ยยักษ์” เข้าเก็บหุ้น AJD เพิ่ม 5.56% รวมถือเกือบ 8.75% อนึ่ง เสี่ยยักษ์ เป็นเป็นนักลงทุนรายใหญ่ที่ถือหุ้นในตลาดหลักทรัพย์อยู่หลายตัวด้วยกัน อาธิ CK-ITD-VTE
4 พ.ย. 2558

ผู้สื่อข่าวรายงานว่า เมื่อวันที่ 29 ต.ค.58 ที่ผ่านมา นาย วิชัย วชิรพงศ์ได้เข้าเก็บหุ้น บริษัท คราวน์ เทค แอดวานซ์ จำกัด (มหาชน) หรือ AJD จำนวนสัดส่วน 5.56% รวมเข้าถือสัดส่วนทั้งหมด 8.75% ซึ่งการเข้าซื้อหุ้นเพิ่มในครั้งนี้จะทำให้โครงสร้างผู้ถือหุ้นใหญ่ 5 อันดับแรกเปลี่ยนแปลงไป
สำหรับโครงสร้างผู้ถือหุ้นใหญ่อันดับ 1-5 ของ AJD มีดังนี้ (ภาพรวมข้อมูลผู้ถือหุ้น ณ วันที่ 17/03/2558)
อนึ่ง นายวิชัย วชิรพงศ์ หรือ เสี่ยยักษ์เป็นนักลงทุนรายใหญ่ที่ถือหุ้นในตลาดหลักทรัพย์อยู่หลายตัวด้วยกัน อาทิ บริษัท ช.การช่าง จำกัด (มหาชน) หรือ CK,บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD และบริษัท วินเทจ วิศวกรรม จำกัด (มหาชน) VTE
 
ขณะที่ล่าสุด ตลาดหลักทรัพย์แห่งประเทศไทย (ตลท.) ปลดเครื่องหมาย SP หลักทรัพย์ AJD ตั้งแต่การซื้อขายรอบเช้าวันนี้ (4 พ.ย.) หลังจาก AJD ได้ เปิดเผยสารสนเทศสำคัญแล้ว
โดยวานนี้ (3 พ.ย.) AJD ชี้แจงว่าตามที่ได้มีข่าวปรากฏเกี่ยวกับการเข้าซื้อบริษัทของกลุ่ม อาลีบาบา ประเทศสาธารณรัฐประชาชนจีนความละเอียดแจ้งแล้วนั้น ทั้งนี้ บริษัทยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบาเท่านั้น ยังไม่มีข้อสรุปใดๆ และปัจจุบัน บริษัทยังไม่ได้รับหนังสือแจ้งอย่างเป็นทางการ แต่อย่างใด ทั้งนี้หากมีความคืบหน้าเพิ่มเติม ทางบริษัทจะได้แจ้งต่อตลาดหลักทรัพย์และนักลงทุนทุกท่านให้ทราบโดยเร็วต่อไป